# Հավելված 3

# «Գյուղատնտեսական և անտառատնտեսական տրակտորների և դրանց կցորդների անվտանգության մասին» Մաքսային միության տեխնիկական կանոնակարգի (ՄՄ ՏԿ 031/2012)

ՏՐԱԿՏՈՐՆԵՐԻ և ԿՑՈՐԴՆԵՐԻ ԴԱՍԱԿԱՐԳՈՒՄԸ՝   
ԸՍՏ «ԳՅՈՒՂԱՏՆՏԵՍԱԿԱՆ և ԱՆՏԱՌԱՏՆՏԵՍԱԿԱՆ ՏՐԱԿՏՈՐՆԵՐԻ և ԿՑՈՐԴՆԵՐԻ ԱՆՎՏԱՆԳՈՒԹՅԱՆ ՄԱՍԻՆ»

ՄԱՔՍԱՅԻՆ ՄԻՈՒԹՅԱՆ ՏԵԽՆԻԿԱԿԱՆ ԿԱՆՈՆԱԿԱՐԳԻՆ   
(ՄՄ ՏԿ 031/2012) ՀԱՄԱՊԱՏԱՍԽԱՆ ԿԱՏԵԳՈՐԻԱՆԵՐԻ և ՏԻՊԵՐԻ

1. Տրակտորների և կցորդների կատեգորիաներ

1.1. Կատեգորիա T՝ անվավոր տրակտորներ

Կատեգորիա T1՝ անվավոր տրակտոր, որի հաշվարկային առավելագույն արագությունը 40 կմ/ժ-ից ավելի չէ, օպերատորին մոտ գտնվող սռնու <\*> անվաղուրն ունի նվազագույն չափսը՝ 1150 մմ-ից ոչ պակաս, լրակազմված և լիցաքավորված զանգվածը 600 կգ-ից ավելի է և ճանապարհային գետնահեռությունը՝ 1000 մմ-ից ոչ ավելի։

---------------------------------------------

<\*> Օպերատորի դարձափոխային նստատեղով տրակտորների համար օպերատորին մոտ գտնվող սռնի է համարվում այն սռնին, որը սարքավորված է ամենամեծ տրամագիծ ունեցող դողերով

Կատեգորիա T2՝ անվավոր տրակտոր, որի հաշվարկային առավելագույն արագությունը 40 կմ/ժ-ից ավելի չէ, անվաղուրն ունի նվազագույն չափսը՝ 1150 մմ-ից պակաս, լրակազմված և լիցաքավորված զանգվածը 600 կգ-ից ավելի է և ճանապարհային գետնահեռությունը՝ 600 մմ-ից ոչ ավելի։ Եթե տրակտորի ծանրության կենտրոնի բարձրության՝ սռնու անվաղուրի միջին նվազագույն չափսի հետ հարաբերակցությունը գերազանցում է 0,9-ը, ապա հաշվարկային առավելագույն արագությունը չպետք է գերազանցի 30 կմ/ժ-ը։

Կատեգորիա T3՝ անվավոր տրակտորներ, որոնց հաշվարկային առավելագույն արագությունը 40 կմ/ժ-ից ավելի չէ և լրակազմված ու լիցքավորված զանգվածը՝ 600 կգ-ից ոչ ավելի։

Կատեգորիա T4՝ հատուկ նշանակության անվավոր տրակտորներ, որոնց հաշվարկային առավելագույն արագությունը 40 կմ/ժ-ից ավելի չէ.

T4.1՝ մեծ գետնահեռությամբ տրակտորներ, որոնք նախատեսված են բարձրացողուն մշակաբույսերի, օրինակ՝ խաղողի այգիները մշակելու ժամանակ օգտագործվելու համար։

Դրանք բնութագրվում են շասսիի կամ շասսիի հատվածի ավելացված բարձրությամբ, ինչի շնորհիվ դրանք, բարձրանալով բույսերի վրա, կարող են տեղաշարժվել դրանց զուգահեռ։

Դրանք նախատեսված են աշխատանքային լծակներով սարքավորվելու համար, որոնք կարող են տեղադրվել առջևում, սռնիների միջև, հետևում կամ հարթակին։ Աշխատանքի ընթացքում տրակտորի գետնահեռությունը գերազանցում է 1000 մմ-ը։ Եթե տրակտորի ծանրության կենտրոնի բարձրության (սովորական դողերի դեպքում)՝ սռնու անվաղուրի միջին նվազագույն չափսի հետ հարաբերակցությունը գերազանցում է 0,9-ը, ապա հաշվարկային առավելագույն արագությունը չպետք է գերազանցի 30 կմ/ժ-ը.

T4.2՝ չափազանց լայն տրակտորներ։ Դրանք բնութագրվում են էական չափսերով և նախատեսված են բացառապես գյուղատնտեսական մեծ տարածքները մշակելու համար.

T4.3՝ ցածր գետնահեռությամբ անտառատնտեսական կամ գյուղատնտեսական տրակտորներ՝ քառանիվ հաղորդակով, որոնց փոխովի աշխատանքային սարքավորանքը նախատեսված է անտառատնտեսության և գյուղատնտեսության ոլորտում աշխատանքներ կատարելու համար, ունի կրող շրջանակ, հզորության անջատման մեկ կամ մի քանի լիսեռ, տեխնիկապես թույլատրելի ընդհանուր զանգվածը 10 տոննայից ավելի չէ և տեխնիկապես թույլատրելի ընդհանուր զանգվածի հարաբերակցությունը լրակազմված և լիցքավորված առավելագույն զանգվածի հետ՝ 2,5-ից պակաս։ Այդ տրակտորների ծանրության կենտրոնի բարձրությունը (սովորական դողերի դեպքում)՝ 850 մմ-ից պակաս է։

Կատեգորիա T5՝ անվավոր տրակտորներ, որոնց հաշվարկային առավելագույն արագությունը 40 կմ/ժ-ից ավելի է։

1.2. Կատեգորիա C՝ թրթուրավոր տրակտորներ

C1-C5 կատեգորիաների թրթուրավոր տրակտորների սահմանումները՝ T1-T5 կատեգորիաների անվավոր տրակտորների կատեգորիաների սահմանումներին նույնանման.

C4.1` մեծ գետնահեռությամբ թրթուրավոր տրակտորներ, սահմանումը՝ T4.1 կատեգորիայի անվավոր տրակտորների սահմանմանը նույնանման։

1.3. Կատեգորիա R՝ կցորդներ

կատեգորիա R1՝ կցորդներ, որոնց տեխնիկապես թույլատրելի ընդհանուր զանգվածը չի գերազանցում 1500 կգ-ը։

Կատեգորիա R2՝ կցորդներ, որոնց տեխնիկապես թույլատրելի ընդհանուր զանգվածը 1500 կգ-ից ավելի է, սակայն չի գերազանցում 3500 կգ-ը։

Կատեգորիա R3՝ կցորդներ, որոնց տեխնիկապես թույլատրելի ընդհանուր զանգվածը 3500 կգ-ից ավելի է, սակայն չի գերազանցում 21000 կգ-ը։

Կատեգորիա R4՝ կցորդներ, որոնց տեխնիկապես թույլատրելի ընդհանուր զանգվածը գերազանցում է 21000 կգ-ը։

Հաշվարկային առավելագույն արագությունից կախված՝ կցորդի յուրաքանչյուր կատեգորիա նշանակվում է a և b տառերով՝

a՝ կցորդներ, որոնց հաշվարկային առավելագույն արագությունը 40 կմ/ժ-ից ավելի չէ.

b՝ կցորդներ, որոնց հաշվարկային առավելագույն արագությունը 40 կմ/ժ-ից ավելի է։

Օրինակ՝ Rb3 կատեգորիայի կցորդի համար զանգվածի տեխնիկապես թույլատրելի ընդհանուր բաշխումն ըստ սռնիների կազմում է 3500 կգ-ից ավելի, սակայն չի գերազանցում 21000 կգ-ն, և նախատեսված է T5 կատեգորիայի տրակտորները քարշակելու համար։

2. Տրակտորների և կցորդների տիպերը

2.1. Անվավոր տրակտորներ

2.1.1. Տրակտորի տիպը՝ միևնույն կատեգորիային պատկանող տրակտորներ, որոնք ունեն հետևյալ բնութագրերը՝

միևնույն արտադրող.

տիպի միևնույն նշան.

միևնույն կառուցվածքային բնութագրեր՝

շասսիի շրջանակներ՝ լոնժերոնային/ծխնիավոր–հոդակապված (հստակ և էական տարբերություններ).

շարժիչներ (ներքին այրման շարժիչ/էլեկտրաշարժիչ/հիբրիդային հաղորդակ).

սռնիների թիվ։

2.1.2. Տարբերակ՝ միևնույն տիպի տրակտորներ, որոնք չեն տարբերվում՝

շարժիչով՝

աշխատանքի սկզբունքով.

գլանների թվով և տեղակայվածությամբ.

հզորությամբ (ավելի քան 30%, այսինքն՝ առավելագույն հզորության՝ նվազագույնի հետ հարաբերակցությունը կազմում է 1,3-ից ոչ ավելի).

աշխատանքային ծավալով (ավելի քան 20%, այսինքն՝ աշխատանքային առավելագույն հզորության՝ նվազագույնի հետ հարաբերակցությունը կազմում է 1,2-ից ոչ ավելի).

տանող սռնիներով (թվով, տեղակայվածությամբ և հաղորդակով).

կառավարվող սռնիներով (թվով և տեղակայվածությամբ).

բեռնված վիճակում (10%-ից ավելի) առավելագույն թույլատրելի զանգվածը.

փոխհաղորդակի (տրանսմիսիայի) տիպով.

ընթացքային համակարգի տիպով (թրթուրավոր տրակտորների համար).

շրջվելու դեպքում պաշտպանիչ սարքվածքով.

արգելակային սռնիներով (թվով)։

2.1.3. Տարատեսակ՝ տրակտորներ այն բնութագրերի զուգակցությամբ, որոնք ներկայացված են տիպը հաստատող փաստաթղթերում։

2.2. Թրթուրավոր տրակտորներ

Թրթուրավոր տրակտորների տիպերի սահմանումները՝ անվավոր տրակտորների տիպերի սահմանումներին նույնանման։

2.3. Կցորդները՝

2.3.1. Կցորդի տիպը՝ միևնույն կատեգորիային պատկանող կցորդներ, որոնք ունեն հետևյալ բնութագրերը՝

միևնույն արտադրող.

տիպի միևնույն նշում.

միևնույն կառուցվածքային բնութագրեր՝

շասսիի շրջանակ՝ լոնժերոնային/ծխնիավոր-հոդակապված (հստակ և էական տարբերություններ).

սռնիների թիվ։

2.3.2. Տարբերակ՝ միևնույն տիպի տրակտորներ, որոնք չեն տարբերվում՝ կառավարվող սռնիներով (թվով և տեղակայվածությամբ). բեռնված վիճակում (10%-ից ավելի) առավելագույն թույլատրելի զանգվածով. արգելակային սռնիներով (թվով)։